Alexander Dale Oen

Alexander Dale Oen (født 21. mai 1985 i Øygarden, død 30. april 2012 i Flagstaff i Arizona i USA) var en norsk svømmer i verdenstoppen i brystsvømming. Han representerte klubbene Vestkantsvømmerne og Bærumsvømmerne. Oen var verdensmester, europamester og ble Norges første OL-medaljevinner i svømming da han tok sølv under sommer-OL i Beijing i 2008. Oen vant åtte kongepokaler. Oen døde av hjertestans på samling med svømmelandslaget i Flagstaff i Arizona i USA 30. april 2012, 26 år gammel.
Oens personlige trener i Vestkantsvømmerne var Stig Leganger-Hansen, og i Bærumsvømmerne ble han trent av Sondre Solberg.


== Karriere ==


=== Oppvekst og begynnelse ===
Oen svømte sine første tak i kulturhuset på øya Rong i Øygarden. Han trente i svømmeklubben der helt til den ble nedlagt i 1995. Da begynte han i den nylig startede klubben Vestkantsvømmerne med klubbens grunnlegger Tor Arne Hestholm som trener. Det var lang reisetid til trening, og 16 år gammel flyttet han til Laksevåg for å kunne kombinere trening og videregående.
Alexander Dale Oen hadde fem norske juniorrekorder i brystsvømming.
Alexanders fem år eldre bror, Robin Dale Oen, er også en habil svømmer.


=== Gjennombrudd ===
Han fikk sitt internasjonale gjennombrudd i 2005, med sjuendeplass på 100 meter bryst i langbane-VM.
Under Kortbane-EM i svømming 2005 satte han nordisk rekord på 100 m bryst med tiden 57,05. Dermed ble han første nordmann som svømte distansen på under ett minutt. Tiden gav ham fjerdeplass på distansen. Oen tok gull i 100 meter bryst i EM 2008. Det var den første gullmedaljen i EM for en norsk herresvømmer.


=== Etablering i verdenstoppen ===
Under OL 2008 i Beijing ble Oen Norges første OL-medaljør i svømming gjennom tidene ved å ta sølv på 100 meter bryst. I semifinalen var han bare 3 hundredeler fra verdensrekorden på 100 meter bryst og svømte inn til ny olympisk rekord med tiden 59,16. I finalen måtte han se seg slått av tittelforsvareren, japanske Kosuke Kitajima, som satte ny verdensrekord med tiden 58,91.
I de påfølgende europamesterskapene og verdensmesterskapene tok Oen flere gull- og sølvmedaljer.
25. juli 2011 ble han verdensmester på 100 meter bryst. Dette var bare 3 dager etter Terrorangrepene i Norge 2011. Han rørte hele det norske folk da han etter terrorangrepet dediserte VM-gullet sitt til hjemlandet.


== Internasjonale meritter ==


== Medaljer i norske mesterskap ==


== Rekorder ==


=== Personlige rekorder ===


=== Rekorder som p.t. holdes av Dale Oen: Langbane ===


=== Rekorder som p.t. holdes av Dale Oen: Kortbane ===


== Utmerkelser og nominasjoner ==
2013: Post mortem ble han tildelt prisen «Årets forbilde» under Idrettsgallaen 2013
2012: Vant «Utøvernes pris» og «Årets mannlige utøver» under Idrettsgallaen 2012
2011: Mottar Aftenpostens gullmedalje
2011: Kåret til «Årets mannlige svømmer i Europa» av Swimming World Magazine
2011: Kåret til «Årets mannlige svømmer i Europa», avstemning blant de 51 europeiske svømmeforbundene og svømmejournalister
2009: Vant «Utøvernes pris» under Idrettsgallaen 2009
2009: Nominert til «Årets navn» under Idrettsgallaen 2009
2006: Nominert til «Årets gjennombrudd» under Idrettsgallaen 2006Alexander Dale Oen Arena i Bergen er oppkalt etter Alexander Dale Oen.


== Se også ==
Norske rekorder i svømming
Nordiske rekorder i svømming
Europeiske rekorder i svømming


== Referanser ==


== Eksterne lenker ==
(en) Alexander Dale Oen – kategori av bilder, video eller lyd på Commons 
(en) Alexander Dale Oen på Internet Movie Database 
(en) Alexander Dale Oen – Olympics.com 
(en) Alexander Dale Oen – Olympic.org 
(en) Alexander Dale Oen – Olympedia 
(en) Alexander Dale Oen – Sports-Reference (OL-resultater – arkivert) 
(en) Alexander Dale Oen – swimrankings.net 
(en) Alexander Dale Oen – TheSports.org 
(en) Alexander Dale Oen – TheSports.org 
(en) Alexander Dale Oen på Twitter 
(no) Alexander Dale Oen – mannen fra Øygarden en TV-dokumentar (34 minutter) på NRK (sendt første gang 13. mai 2012).